দিল্লিতে মেসি, খেতে হল ২৭টি সিগারেট!

নয়াদিল্লি: দিল্লির (Delhi Air Pollution) বাতাসের বিষ।সোমবার সকালেও রাজধানীর বাতাসের গুণমানের (Air Quality Index) কোনও উন্নতি হয়নি। বরং রাজধানীর বাতাস এখনও ‘ভয়ানক’ পর্যায়েই রয়ে গিয়েছে। স কলকাতা, হায়দরাবাদ ও মুম্বই— তিন শহর পরিক্রমা শেষে সোমবার দিল্লিতে (Delhi News) পা রেখেছেন মেসি (Messi In Delhi)। লিওনেল মেসির (Lionel Messi) কলকাতা থেকে শুরু হওয়া তাঁর ‘গোট ট্যুর অফ ইন্ডিয়া ২০২৫’-এর শেষ পর্ব অনুষ্ঠিত হল রাজধানীতে। কিন্তু মেসির ভক্তকুলের চিন্তা, প্রবল দূষণের মধ্যেই জনসংযোগ করতে হল তাঁদের প্রিয় ফুটবলারকে। সোমবার দিল্লির আবহাওয়া পরিসংখ্যান যা বলছে, তাতে বোঝা যাচ্ছে, কয়েকঘণ্টার মধ্যে ২৭টি সিগারেট খেতে হবে মেসিকে।দিল্লির বাতাসে নিঃশ্বাস নেওয়া এখন একদিনে ২৭টি সিগারেট খাওয়ারই সমতুল।

সোমবার সকাল থেকে ধোঁয়াশার পুরু চাদরে ঢেকে রয়েছে দিল্লির আকাশ। একাধিক এলাকায় দৃশ্যমানতা নেমে এসেছে প্রায় শূন্যে, যার সরাসরি প্রভাব পড়েছে বিমান চলাচল-সহ স্বাভাবিক জনজীবনে।দূষণের সঙ্গে ঘন কুয়াশার (Dense Fog) চাদর দিল্লিতে তৈরি করেছে এক দুর্ভেদ্য ধোঁয়াশা। এর প্রভাবে গত কয়েক দিন ধরেই অস্বাস্থ্যকর পরিস্থিতি তৈরি হয়েছে সেখানে। সেই ধারাবাহিকতা বজায় রেখে সোমবার সকালেও দিল্লির বাতাসের গুণমান সূচক বা একিউআই (Delhi AQI) ছিল ৪৫০-এর উপরে। ভোরের দিকে অশোক বিহারে একিউআই পৌঁছে যায় সর্বোচ্চ সীমা ৫০০-তে। একই অবস্থা দেখা গেছে ওয়াজিরপুর ও রোহিণীতেও।জাতীয় দূষণ নিয়ন্ত্রণ পর্ষদের নিয়ম অনুযায়ী, একিউআই ৪০০ ছাড়ালেই তা ‘ভয়ানক’ হিসেবে চিহ্নিত হয়। সেই কারণে দিল্লিতে ইতিমধ্যে জারি হয়েছে লাল সতর্কতা (Red Alert)।প্রবল দূষণের মধ্যেই জনসংযোগ করতে হল মেসিকে। তা নিয়ে মেসির ভক্তকুলের চিন্তায়।

আরও পড়ুন: শাহি বৈঠকে শমীক ভট্টাচার্য, দীপক প্রকাশ! কী নিয়ে হল আলোচনা?

মেসির কলকাতা সফরে যুবভারতীর বিশৃঙ্খলা দেখে দিল্লিতে কড়া নিরাপত্তার ব্যবস্থা করা হয়েছে।সোমবার অরুণ জেটলি স্টেডিয়ামে অনুষ্ঠানে অংশ নিলেন মেসি।ছোট ছোট বাচ্চাদের সঙ্গে পাসিং ফুটবল খেলেন মেসি, সুয়ারেজ, ডি-পল। এদিন স্টেডিয়ামে মেসির সঙ্গে দেখা করেন বাইচুং ভুটিয়াও।অন্যদিকে সোমবার সকালেও ধোঁয়াশায় ঢেকে দিল্লি এবং সংলগ্ন একাধিক এলাকা। জাহাঙ্গিরপুরায় AQI পৌঁছে গিয়েছে ৪৯৮তে, অর্থাৎ গুরুতর পর্যায়ে। বিশ্লেষকরা মনে করেন, দিল্লির বাতাস যে পরিমাণে দূষিত সেটা অনেকটা সিগারেট খাওয়ার সমতুল্য। AQI ৪৯৪ পেরিয়ে যাওয়ার অর্থ দিল্লিবাসী একদিনে ২৭টি সিগারেট পান করছেন।বাতাসের এহেন অবস্থা, তার মধ্যেই দিল্লিতে অনুষ্ঠান করলেন মেসি। সেই নিয়ে অজস্র মিম ঘুরছে নেটদুনিয়ায়। কেউ লিখছেন, ‘শুনেছি মেসির পা নাকি ৯০০ মিলিয়ন ডলার দিয়ে ইনসুরেন্স করানো আছে। কিন্তু ফুসফুসের ইনসুরেন্স আছে কি?’

দেখুন ভিডিও